Akademický senát

Slovenskej technickej univerzity v Bratislave

12.03.2018

**Návrh dodatku číslo 7**

**k Organizačnému poriadku**

**Slovenskej technickej univerzity v Bratislave**

Predkladá: **prof. Ing. Robert Redhammer, PhD.**

 rektor

Vypracovali: **Mgr. Natália Jančovičová**

 **JUDr. Marcel Michalička**

 Právny a organizačný útvar

Zdôvodnenie: Zmeny súvisiace so zriadením univerzitného pracoviska – Poradenské centrum STU a so stanovením pôsobnosti fakúlt v oblasti informačných technológií a ochrany osobných údajov.

Návrh uznesenia: Akademický senát Slovenskej technickej univerzity v Bratislave schvaľuje návrh Dodatku číslo 7 k Organizačnému poriadku Slovenskej technickej univerzity v Bratislave.

**Vnútorný predpis**

číslo: X/2018

**Dodatok číslo 7**

**k Organizačnému poriadku**

**Slovenskej technickej univerzity v Bratislave**

Dátum: 12. 03. 2018

**Slovenská technická univerzita v Bratislave, Vazovova 5, Bratislava**

V Bratislave dňa 12.03.2018

**Organizačný poriadok**

**Slovenskej technickej univerzity v Bratislave**

schválený Akademickým senátom STU dňa 24.11.2008 v znení jeho dodatku číslo 1, ktorý bol schválený Akademickým senátom STU dňa 02.03.2009, dodatku číslo 2, ktorý bol schválený Akademickým senátom STU dňa 29.10.2012, dodatku číslo 3, ktorý bol schválený Akademickým senátom STU dňa 24.06.2013, dodatku číslo 4, ktorý bol schválený Akademickým senátom STU dňa 26.10.2015, dodatku číslo 5, ktorý bol schválený Akademickým senátom STU dňa 12.12.2016 a dodatku číslo 6, ktorý bol schválený Akademickým senátom STU dňa 13.03.2017 (ďalej len „organizačný poriadok STU“)

**sa mení a dopĺňa**

nasledovne:

**Článok I.**

1. V článku 2 bod 3 písm. d) sa za slovo „Vydavateľstvo“ vkladá slovo „SPEKTRUM“.
2. Článok 2 bod 3 sa dopĺňa písmenom j, ktoré znie:

„j) Poradenské centrum STU“.

1. V článku 2 bod 7 sa slovo „i)“ nahrádza slovom „j)“.
2. Článok 2b sa dopĺňa bodom 6, ktorý znie:

„**6) Oblasť informačných technológií a ochrany osobných údajov**

1. Dekan zabezpečuje dostupnosť informačného systému STU od definovaného rozhrania dátovej siete STUNET pre všetkých študentov a zamestnancov STU na ním riadenej fakulte.
2. Dekan zodpovedá za úplnosť, aktuálnosť, správnosť a bezpečnosť údajov zadávaných do informačného systému STU na ním riadenej fakulte (napr.: AIS, EIS, Integrovaný informačný systém MIS registratúra, Knižničný informačný systém a pod.).
3. Dekan zodpovedá za používanie výlučne licencovaných aplikačných programových systémov na ním riadenej fakulte.
4. Dekan zodpovedá za ochranu osobných údajov spracúvaných na ním riadenej fakulte podľa osobitných predpisov5b.“.

Poznámka pod čiarok k odkazu 5b znie:

„5b Nariadenie Európskeho parlamentu a Rady (EÚ) 2016/679, smernica Európskeho parlamentu a Rady (EÚ) 2016/68, zákon č. 18/2018 Z. z. o ochrane osobných údajov a o zmene a doplnení niektorých zákonov.“.

1. V článku 4 písm. d) sa v prvej vete za slovo „Vydavateľstvo“ vkladá slovo „SPEKTRUM“.

Poznámka pod čiarok k odkazu 8 znie:

„8 Organizačný poriadok Vydavateľstva SPEKTRTUM Slovenskej technickej univerzity v Bratislave číslo 1/2015-OP.“.

1. V článku 4 písm. d) sa v poslednej vete za slovo „Vydavateľstvo“ vkladá slovo „SPEKTRUM“.
2. Článok 4 sa dopĺňa písmenom j, ktoré znie:

„j) Poradenské centrum STU (ďalej „PC STU“)12a je špeciálne pedagogické pracovisko s pôsobnosťou v rámci celej STU. Hlavným poslaním PC STU je organizačná, koordinačná, vzdelávacia a poradenská činnosť zameraná na vytváranie prístupného akademického prostredia a zodpovedajúcich podmienok pre študentov STU so špecifickými potrebami (so zdravotným znevýhodnením, psychickými problémami, poruchami učenia a pod.). PC STU zabezpečuje odborné poradenstvo, vrátane psychologického a kariérneho poradenstva, najmä pre študentov so špecifickými potrebami na STU. Ďalej zabezpečuje a koordinuje študijnú, technickú a materiálnu podporu pre študentov so špecifickými potrebami na STU, vrátane študijných materiálov v prístupnej alternatívnej forme, asistenčných pomôcok a technológií na jednotlivých fakultách STU. Služby PC STU sú okrem študentov STU určené aj pre uchádzačov o štúdium na STU, ako aj pre vysokoškolských učiteľov a ostatných zamestnancov STU. PC STU riadi vedúci.“.

Poznámka pod čiarou k odkazu 12a znie:

„12a Organizačný poriadok Poradenského centra Slovenskej technickej univerzity v Bratislave.“.

1. Príloha číslo 1 organizačného poriadku STU „Číselník a názvy fakúlt STU a organizačných zložiek súčastí STU, ktoré nie sú fakultami“ sa nahrádza znením, ktoré je uvedené v prílohe tohto dodatku číslo 7 k organizačnému poriadku STU.

**Článok II.**

1. Tento dodatok číslo 7 k organizačnému poriadku STU bol schválený Akademickým senátom STU dňa 12. marca 2018.
2. Tento dodatok číslo 7 k organizačnému poriadku STU nadobúda platnosť dňom jeho schválenia v Akademickom senáte STU.
3. Tento dodatok číslo 7 k organizačnému poriadku STU nadobúda účinnosť 1. apríla 2018, okrem článku I. bod 6, ktorý nadobúda účinnosť 25. mája 2018.

prof. Ing. Ján Híveš, PhD. prof. Ing. Robert Redhammer, PhD.

predseda rektor

Akademického senátu STU